खिलाड़ियों को भी मिले भारत रत्न : अजय माकन  
खेल मंत्री अजय माकन ने भारत रत्न देने के नियमों में बदलाव कर खेल को भारत रत्न के कैटेगरी में शामिल करने की मांग की है।
खेल मंत्री अजय माकन ने गृहमंत्री को चिठ्ठी लिख कर सचिन तेंदुलकर को भारतरत्न देने की सिफारिश की है। खबरों के मुताबिक खेल मंत्री ने भारत रत्न देने के नियमों में बदलाव कर खेल को भारत रत्न के कैटेगरी में शामिल करने की मांग की है।   माकन ने खेल को शामिल किए जाने की मांग करते हुए लिखा है कि इस कदम से खिलाड़ियों को अच्छा प्रदर्शन करने के लिए प्रेरणा मिलेगी। गौरतलब है कि लंबे समय से सचिन को भारत रत्न देने की मांग कई राजनीतिक पार्टियों के नेता करते रहे हैं।